คูล ฟาเรนไฮต์ ประกาศเลื่อนคอนเสิร์ตกามิกาเซ่ หลังโควิด-19 ระบาดหนัก
หลังจากที่คลื่นเพลงดัง คูล ฟาเรนไฮต์(COOLfahrenheit) ในเครืออาร์เอสฯ จะจัดคอนเสิร์ต Kamikaze Party 2020 (กามิกาเซ่ ปาร์ตี้ 2020) ในวันที่ 23 พ.ค. 2563 ณ อิมแพ็ค อารีน่า เมืองทองธานี และจะเปิดจำหน่ายบัตรคอนเสิร์ตในวันที่ 25 เม.ย. 2563 โดยมีศิลปินชื่อดังมาร่วมสร้างสีสันบนเวทีมากมาย อาทิ เฟย์ ฟาง แก้ว เคโอ-ติก หวาย ขนมจีน มิล่า ทรีทูวัน ธามไท ฯลฯล่าสุด คูล ฟาเรนไฮต์ ได้ประกาศเลื่อนการจัดคอนเสิร์ต รวมถึงเลื่อนการจองบัตร หลังไวรัสโควิด-19 ระบาดอย่างหนัก โดยบอกผ่านทางแฟนเพจว่า เนื่องจากสถานการณ์โควิด-19 อาจจะทำให้ชาวกามิไม่ปลอดภัย ร้อง เต้น กันได้ไม่เต็มที่ เราจึงประกาศขอเลื่อนความสนุกครั้งนี้ออกไปก่อน ถ้าสถานการณ์ดีขึ้นเมื่อไหร่ เราจะกลับมาปลุกทุกความกามิไปด้วยกันแน่นอน ขอให้ชาวกามิดูแลรักษาสุขภาพให้ดี แล้วมานัดปาร์ตี้กันใหม่ ติดตามรายละเอียดได้ที่ COOLfahrenheit #KamikazeParty2020ซึ่งหลังจากนั้นก็มีแฟนๆ เข้ามาแสดงความคิดเห็นว่าเห็นด้วย อยากไปนะ แต่ถ้าให้ไปช่วงนี้ก็คงไม่ไหวจริงๆ บ้างก็บอกว่าไหนๆ ก็เลื่อนออกไปแล้ว อยากให้ศิลปินทุกคนมาร่วมแจมคอนเสิร์ตนี้ด้วย ฯลฯ.
คูล ฟาเรนไฮต์ (COOLfahrenheit) ในเครืออาร์เอสฯ ประกาศเลื่อนการจัดคอนเสิร์ต Kamikaze Party 2020 รวมถึงเลื่อนการจองบัตร หลังไวรัสโควิด-19 ระบาดอย่างหนัก 
คูล ฟาเรนไฮต์,กามิกาเซ่,Kamikaze Party 2020,กามิกาเซ่ ปาร์ตี้ 2020,กามิกาเซ่ คอนเสิร์ต,โควิด-19,คอนเสิร์ต